Foto: topre.ru Visa kompaniyasi Rossiya do‘konlarida smartfonlar vositasida to‘lovni amalga oshirish imkonini beruvchi tizimni ishga tushirishni rejalashtirayapti, degan Visa kompaniyasining Rossiyadagi shaxobchasi bosh direktori Yekaterina Petelina. Bu haqda, RNS (Rambler yangiliklr xizmati) matbuot nashrlariga tayangan holda xabar qilmoqda. Kompaniya rahbariyati Milliy to‘lov kartalari tizimi bilan hamkorlikda ApplePay, Samsung Pay va Android Pay mobil ilovalaridan foydalanish imkonini beruvchi tizimni ishga tushirmoqchi. Bu tizim Rossiya do‘konlarida tokenlash negizida ishlaydi. Tokenlash tizimida to‘lov kartochkasi raqami tokenga almashtiriladi. Ayni raqam, karta egasinig shaxsiy ma’lumotlarini taqdim qilmasidanoq to‘lovni amalga oshirish imkonini beradi. MasterCard kompaniyasi ham Rossiyada naqdsiz to‘lov va tokenlash texnologiyalari asosida ishlaydigan ilovalarni ishga tushirish rejalari haqida ma’lum qildi.